Sophie Løhde (V), 2012-01-18:
Jeg er fuldstændig enig i, at regionerne skal løfte deres ansvar på det her område, men jeg noterer mig bare, at ministeren siger i dag, at når man ikke overholder loven, løfter man ikke sit ansvar.
Det står jo klart for enhver, at loven på en række områder ikke er blevet overholdt, for så vidt angår de maksimale ventetider for kræftpatienter.
Betyder det så, at det ikke længere er regionerne, som skal have ansvaret for at drive sundhedsvæsenet i Danmark, når det er det, der skal til, for at man også rent faktisk løfter ansvaret?
Så kunne det måske være rart, at ministeren også lige kunne uddybe, hvor mange gange regionerne sådan må undlade at overholde lovgivningen om de maksimale ventetider på kræftområdet, før regeringen er af den opfattelse, at man ikke løfter sit ansvar for kræftbehandlingen i Danmark i en sådan grad, at man skal have ansvaret for at drive sundhedsvæsenet.
Endelig kunne det jo også være rart at få ministerens svar på, om ministeren så mener, at det var uværdigt, at den »ikkefungerende« sundhedsminister bragte spørgsmålet om regionernes eventuelle fremtid ind i debatten i spørgetiden i onsdags i sidste uge i Folketinget.
Jeg tror ikke, at Farum Kommune løfter så stort et ansvar, eftersom Farum Kommune ikke eksisterer længere, men nu er en del af den nye Furesø Kommune, men det er en mindre detalje.
Jeg har også været tilbage at se, hvad sundhedsministeren udtalte i Folketingets spørgetid i sidste uge, hvor jeg havde fornøjelsen af at stille spørgsmål, og jeg citerer endnu en gang: »Hvis ikke regionerne kan løfte det ansvar, de har for kræftbehandlingen i det her land, er det ikke regionerne, der skal stå for vores sundhedsvæsen.« Det kan jo ikke forstås anderledes end som en regulær trussel, nemlig at hvis de ikke løfter deres ansvar som regioner, så er det ikke dem, der skal drive kræftbehandlingen, stå for sundhedsvæsenet.
Og ministeren siger så i dag: Når man ikke overholder loven, løfter man ikke sit ansvar.
Hvad er det så for en holdning, ministeren har på det her område?
Skal det fortsat være regionerne, som fremadrettet driver det?
Løfter de deres ansvar på ethvert område til punkt og prikke?
Endelig må jeg til spørgsmålet om, hvorvidt det var – hvad skal vi kalde det? – uværdigt eller andet at bringe spørgsmålet om regionernes fremtid ind i debatten, sige, at det jo var sundhedsministeren, der gjorde det, og når jeg syntes, det var interessant at få svar på det, så var det jo, fordi det var den nuværende formand for Socialistisk Folkeparti, udenrigsministeren, som for et års tid siden syntes, at det var helt uværdigt for en minister at stå og diskutere regionernes fremtid og give dem trusler i Folketingssalen. Men det var åbenbart kun uværdigt, dengang man var i opposition, men ikke, når man så er regeringsparti.
Mener ministeren, at det skal have konsekvenser for regionerne, hvis de ikke overholder lovens krav om maksimale ventetider på kræftområdet?
Tak for svaret.
Hvis vi lige skal afslutte kommunelandkortet i forhold til det forrige spørgsmål, må jeg meddele, at Farum Kommune heller ikke er blevet en del af Egedal Kommune.
Farum Kommune er en del af Furesø Kommune, hvor jeg også tror at ministeren selv er opstillet.
Men indledningsvis kunne det være rart lige at få afklaret, om ministeren mener, at der i det her spørgsmål, jeg nu har stillet, er tale om et helt hypotetisk, polemisk spørgsmål.
Det mente den »ikkefungerende« sundhedsminister i sidste uge.
Jeg synes, at det er relevant for Folketinget at diskutere de områder, også for så vidt angår sundhedsloven, hvor loven ikke bliver overholdt, og hvad der så skal til, for at loven bliver overholdt, og om der er nogle problemer med den eksisterende lov, men også at diskutere, om det skal have nogle sanktioner, at man ikke overholder en lov som offentlig myndighed.
Det er korrekt, at der ikke er nogen sanktioner i sundhedsloven, men vi har jo på en række andre områder i det her samfund sanktioner, hvis offentlige myndigheder ikke overholder loven.
Tag f.eks. kommunerne, hvis kommunerne ikke overholder deres budgetter, er der en sanktion i form af, at man bliver trukket i bloktilskuddet.
Så det er jo ikke helt ubekendt og irrelevant at diskutere de her ting.
Hvad er regeringens planer på det område, og hvorfor har man så hidtil afvist at ville iværksætte sanktioner?
Først og fremmest glæder det mig jo, at den fungerende sundhedsminister ikke finder det spørgsmål polemisk, som jeg nu i dag igen ordret har fremført skriftligt, og som jeg stillede i onsdags, og som den »ikkefungerende« sundhedsminister i pressen måtte affærdige med, at man fandt det polemisk og hypotetisk.
Måske var det noget, der hang lidt sammen med, at ministeren var kommet til at tage munden lidt fuld, for så vidt angik hendes trusler mod regionerne, men det skal jeg ikke blande mig i, det må være en intern sag.
Faktum er jo nu engang, at vi på det her område har set en række tilfælde, hvor loven om maksimale ventetider på kræftområdet ikke er blevet overholdt, og det er også derfor, jeg synes, det er relevant at stille ministeren et spørgsmål.
Hvis det viser sig, at der om 1, 2, 3 eller 4 måneder fortsat er kræftpatienter, som ikke får den behandling, som de ifølge loven har krav på,
hvad er så regeringens svar til de kræftpatienter?
Er det, at det er noget, som man vil drøfte i økonomiforhandlingerne, som ministeren siger her, og at vi dermed må forstå det sådan, at ministeren er positivt indstillet over for at indføre sanktioner på det her område?
Eller hvordan skal jeg forstå ministerens svar?
Ja, jeg synes jo, det er fint, at man siger, at man vil holde øje.
Det tror jeg sådan set samtlige folketingsmedlemmer er enige i er en god idé at man gør.
Der var også behov for, at man holdt bedre øje, end man hidtil har gjort, så hermed en kvittering for den del.
Det, jeg bare spørger om, er, om det, hvis det øje så ser, at loven på nogle enkelte områder fortsat ikke bliver overholdt, så skal have nogen konsekvenser for den måde, som regionerne driver det her på i dag.
Skal det have nogen konsekvenser for regionerne, at man ikke overholder loven?
Eller er ministerens svar til de pågældende kræftpatienter, at det ikke skal have nogen konsekvenser, at regionerne ikke overholder den lov, som et flertal herinde i Folketinget har vedtaget, og som jo i øvrigt er altafgørende for patienternes chance for overlevelse?
Det er jo sådan en meget principiel stillingtagen, altså om man synes, der bare skal holdes øje, eller om man også synes, at det rent faktisk skal have konsekvenser, hvis de ikke overholder den lov, som er vedtaget.
Tak for svaret, og velkommen til den nye fungerende sundhedsminister.
Det er jo herligt sådan også at opleve en minister fra Socialistisk Folkeparti rose og anerkende alle de positive resultater, vi har opnået på kræftområdet.
Det er jo helt nye toner, så tak for det.
Det er glædeligt, at den erkendelse så også er nået ind på Slotsholmen hos ministeren.
Når jeg har stillet det her spørgsmål, er det jo, fordi den anden sundhedsminister – den »ikkefungerende«, eller hvad vi skal omtale hende som – i sidste uge i Folketingets spørgetid udtalte, og jeg citerer: »Hvis ikke regionerne kan løfte det ansvar, de har for kræftbehandlingen i det her land, er det ikke regionerne, der skal stå for vores sundhedsvæsen.«
Den udtalelse kan ikke opfattes som andet end en regulær trussel mod regionernes eksistens, og derfor synes jeg jo, det er meget interessant, at ministeren i dag siger, at når man ikke overholder loven, løfter man ikke sit ansvar.
Vi skal jo ikke ret lang tid tilbage for at se, at der har været en række eksempler fremme i pressen på, at regionerne faktisk ikke har overholdt loven om maksimale ventetider for kræftpatienter.
Det er et faktum, der er konstateret.
Og ministeren siger så i dag, at når man ikke overholder loven, løfter man ikke sit ansvar.
Er ministeren så enig med den »ikkefungerende« sundhedsminister, fru Astrid Krag, i, at så skal regionerne nedlægges, når jeg må konstatere, at man skal overholde sit ansvar for fortsat at få lov til at drive et sundhedsvæsen i Danmark, men at ministeren samtidig konstaterer, at det har regionerne faktisk ikke formået at gøre på det her område?